Insula Septentrionalis (Nova Zelandia)
Insula Septentrionalis (Maoriane Te Ika-a-Maui) est una e duabus Novae Zelandiae insulis principalibus, Freto Cookiano ab Insula Australi aliquantulum maiore separata. Area insulae 113 729 chiliometrorum quadratorum est, quare magnitudine est quarta decima orbis terrarum insula. Numerus civium est 3 366 100 (aestimatio Iunii 2011). Duodecim urbes in Insula Septentrionali patent: Aucopolis, New Plymouth, Tauranga, Gisborne, Napier, Hamilton, Hastings, Palmerstonaquilonia, Rotorua, Whanganui, Whangarei, et Wellington, caput civitatis, in extremo insulae austro. Circa 76 centesimae civium Novae Zelandiae in Insula Septentrionali habitant. Insulas parvas Ahuahu et Atiu aliaeque iuxta litora insulae septentrionalis iacent.